Előterjesztés Zalakaros Város Önkormányzata Képviselőtestülete 2022. február 22-én tartandó ülésére
Napirend címe: Szavazatszámláló bizottság tagjainak megválasztása
Készítette: Dr. Szentgyörgyvölgyi Eszter, jegyző

Tisztelt Képviselőtestület!

A Köztársasági Elnök az országgyűlési képviselők választását és az országos népszavazást 2022. április 3. napjára tűzte ki.  Az igazságügyi miniszter 1/2022. (I. 11.) IM rendelete az országgyűlési képviselő-választás és országos népszavazási eljárások határidőinek és határnapjainak megállapításáról rendelkezik, melynek 2. § (2) bekezdése szerint a szavazatszámláló bizottság tagjait a települési önkormányzat képviselő-testülete legkésőbb 2022. március 14-én 16.00 óráig választja meg, személyükre a helyi választási iroda vezetője tesz indítványt a választási eljárásról szóló 
2013. évi XXXVI. törvény, a továbbiakban: Ve.24. §-a szerint.
Zalakaros városban két szavazókör (1. sz. Zalakaros, Hegyalja u. 40. Civil Ház, 2. sz. Zalakaros, Gyógyfürdő tér 10. Kerékpáros ház) működik. Egy szavazatszámláló bizottságba három választott tagot kell beosztani. Ha a szavazatszámláló bizottság megbízott tagjainak száma kettőnél kevesebb, a helyi választási iroda vezetője a szavazatszámláló bizottságot kiegészíti úgy, hogy tagjainak száma öt legyen. A helyi választási iroda vezetője a megválasztott tagok szavazatszámláló bizottságokba osztását a szavazás napja kivételével bármikor módosíthatja 

A nemzeti választási iroda felhívta a figyelmet, hogy a helyi választási iroda vezetője a szavazatszámláló bizottságok zavartalan működéséhez, figyelemmel a koronavírus járvány hatásaira például: megbetegedés, hatósági karantén, gondoskodjon kiemelt, a korábbi választásokhoz képest lényegesen nagyobb számú szavazatszámláló bizottság megválasztásáról, hogy a jogszabályban előírt bizottság létszám a szavazás napján mindenképp rendelkezésre álljon.
A szavazatszámláló bizottságok a választópolgárok független, kizárólag a törvénynek alárendelt szervei, amelyeknek elsődleges feladata a választási eredmény megállapítása, a választások tisztaságának, törvényességének biztosítása, a pártatlanság érvényesítése és szükség esetén a választás törvényes rendjének helyreállítása. 
A szavazatszámláló bizottságnak és a helyi választási bizottságnak csak a településen, közös önkormányzati hivatalhoz tartozó település választási bizottsága esetében a közös hivatalhoz tartozó bármely településen, lakcímmel rendelkező, a központi névjegyzékben szereplő választópolgár lehet tagja. (Ve.17. § (1) a); A választási bizottság választott tagja az lehet, aki az országgyűlési képviselők választásán jelöltként indulhat. (Ve.17. § (2).
A választási bizottság választott tagjának, póttagjának javasolt választópolgár a megválasztása előtt, a megbízott tag legkésőbb az eskütételét megelőzően írásban nyilatkozik arról, hogy vele szemben nem áll fenn összeférhetetlenség. A választási bizottság tagja, póttagja a vele szemben felmerült összeférhetetlenség tényét köteles haladéktalanul közölni a választási bizottság mellett működő választási iroda vezetőjével, továbbá bejelenteni a választási bizottság soron következő ülésén.
Megjegyzés: A szavazatszámláló bizottságba, valamint az egy szavazókörrel rendelkező településen a helyi választási bizottságba a választókerületben jelöltet, illetve listát állító jelölő szervezetek, valamint a független jelöltek két-két tagot bízhatnak meg. (Ve. 28.§ (4)).

Egy szavazatszámláló bizottságba három választott tagot kell beosztani. Ha a szavazatszámláló bizottság megbízott tagjainak száma kettőnél kevesebb, a helyi választási iroda vezetője a szavazatszámláló bizottságot kiegészíti úgy, hogy tagjainak száma öt legyen.
A választási bizottság tagjainak és póttagjainak megválasztásáról egy szavazással dönt a képviselő-testület. A szavazatszámláló bizottságok választott tagjainak megbízatása a következő általános választásra megválasztott szavazatszámláló bizottsági tagok megválasztásáig tart. ( Ve. 33.§ (4)) 
A választási bizottság tagjainak és póttagjainak nevét, valamint a választási bizottság elérhetőségeit a helyben szokásos módon nyilvánosságra kell hozni
Tájékoztatom a Képviselőtestületet, hogy döntési jogköre e kérdésben csak az indítvány elfogadására vagy elutasítására terjed ki, személyenként nem dönthet a választott tagokról. (A választási bizottság tagjaira és póttagjaira tett indítványhoz módosító javaslat nem nyújtható be. 
A szavazatszámláló bizottsági tagokra az alább indítványt teszem:
Tagok:

1. Tóthné Krémer Mária 
2. Giber Zoltánné 
3. Császár Zoltán 
4. Baloghné Fábos Éva 
5. Lidvin Sándor Endre 
6. Nagy Jánosné 
7. Földesi Ilona Mária 
8.Czippán Sándor 
9.Ország Ilona 

10.Imrei Lászlóné 
11. Ujsághy Györgyi Ilona 
12. Vargáné Marton Mária 
13. Boda Istvánné 
14. Tukszárné Lázár Mónika 
A választási bizottság választott tagjának, póttagjának javasolt választópolgár a megválasztása előtt, írásban nyilatkozott arról, hogy vele szemben nem áll fenn összeférhetetlenség. Szavazatszámláló bizottság választott tagja összeférhetetlenségi szabályait a Ve. 18. §-a tartalmazza. 
A szavazatszámláló bizottság tagja legkésőbb a szavazást megelőző második napon esküt vagy fogadalmat tesz. 
A szavazatszámláló bizottság a szavazást megelőző nyolc napon belül, a tagjai beosztását követően tart alakuló ülést, alakuló ülését a helyi választási iroda vezetője hívja össze.
Határozati javaslat:
A Képviselőtestület
1. Zalakaros városban az alábbi személyeket választja a szavazatszámláló bizottság tagjainak:
Tagok:

1. Tóthné Krémer Mária 

2. Giber Zoltánné 

3. Császár Zoltán 
4. Baloghné Fábos Éva 

5.Lidvin Sándor Endre 

6.Nagy Jánosné 
7. Földesi Ilona Mária 
 8. Czippán Sándor 

        9. Ország Ilona 

 10. Imrei Lászlóné 
        11.Ujsághy Györgyi Ilona 
        12. Vargáné Marton Mária 
        13. Boda Istvánné 
        14. Tukszárné Lázár Mónika 
2. Felkéri a jegyzőt, mint a helyi választási iroda vezetőjét, hogy gondoskodjon a szavazatszámláló bizottság polgármester előtti eskü vagy fogadalomtétel megszervezéséről.
3. Felkéri a jegyzőt, mint a helyi választási iroda vezetőjét, hogy gondoskodjon a szavazatszámláló bizottság alakuló ülésének összehívásáról.
Határidő: 2. pont - legkésőbb a szavazást megelőző második nap 

          3. pont - a szavazást megelőző nyolc napon belül, a tagjai beosztását követően 
Felelős: Dr. Szentgyörgyvölgyi Eszter, jegyző
Operatív felelős: Torma László aljegyző, Gaál Krisztina személyzeti és önkormányzati referens
Zalakaros, 2022. február 14.

Dr. Szentgyörgyvölgyi Eszter

                                                                           
   jegyző
